AU เล็งขยายสาขาเพิ่ม 7 แห่งปีนี้ ชู P/E ต่ำกลุ่มซื้อเป้า 14.2 บ.
AU เล็งขยายสาขาเพิ่ม 7 แห่งปีนี้ ชู P/E ต่ำกลุ่มแนะซื้อเป้า 14.2 บ.
18 เม.ย. 2560

บล.บัวหลวง ระบุในบทวิเคราะห์วันนี้ (18 เม.ย.) ว่า คาดกำไรไตรมาส 1/60 ของบริษัท อาฟเตอร์ ยู จำกัด (มหาชน)  หรือ AU ที่ 30 ล้านบาท (เติบโต 15% เทียบช่วงเดียวกันของปีก่อน) โดยคาดรายได้จะยังเติบโตได้ดีเทียบช่วงเดียวกันของปีก่อน ถึงแม้ SSS จะอ่อนตัวในไตรมาส 1 แต่คาดสาขาใหม่ที่เปิดจะหนุนให้รายได้รวมยังเติบโตขึ้น คาด SSS จะกลับมาเป็นบวกอีกครั้งในไตรมาส 2/60 ได้ปัจจัยหนุนจาก ปัจจัยฤดูกาล การปิดสาขาที่ไม่ทำกำไร (Maygori ทองหล่อ) การขายสินค้าตามฤดูกาล เช่น ข้าวเหนียวมะม่วง มะยงชิด และการออกสินค้าใหม่เพิ่มเติม
สำหรับการขยายสาขาบริษัทมีแผนจะเปิดสาขาเพิ่ม 7 สาขาในปีนี้ ซึ่งมากกว่าสมมุติฐานขิงเราที่ 5 สาขา โดยในไตรมาส1/60 เปิดแล้วที่ Impact Arena และต่อมาจะเปิดเพิ่มที่ โรงพยาบาลกรุงเทพ และ Esplanade Ratchada และจะมีการขยายพื้นที่ในสาขาพารากอนอีก 50% มองว่าราคาหุ้นที่ปรับตัวลงมาก่อนหน้านี้ ส่งผลให้หุ้นเทรดบน PEG 1.5 เท่า ซึ่งต่ำกว่าค่าเฉลี่ยกลุ่มที่ 1.8 เท่า เป็นโอกาสที่ดีในการเข้าซื้อราคาเป้าหมาย 14.2 บาท